Video: Angswekkende beeldmateriaal van kleuter op randjieSkermgreep uit die video ŉ Video van ŉ kleuter wat op ŉ smal randjie van ŉ woonstelblok loop, is reeds meer as 3,6 miljoen keer gekyk – en kykers reken dit is angswekkend om te sien. Die video is verfilm deur ŉ toeris se dogter wat in ŉ nabygeleë woonstel in Spanje tuisgaan. Die kleuter het glo oor die balkon geklim “terwyl die ouers gestort het”. ŉ Video van die voorval, wat Saterdag in Playa Paraiso plaasgevind het, is op die Facebook-blad, I love Tenerife!, gedeel. Volgens die plasing het die vrou die beeldmateriaal verfilm terwyl haar pa na die woonstelblok oorkant die straat gehardloop het om sekuriteitspersoneel in kennis te stel. Die video begin waar die onbekende kind na ŉ balkon op die vierde verdieping loop. Die kind begin dan om oor die balkon te klim, maar verander van besluit en stap dan weer terug huis toe. Sommige kykers het die kleuter se ouers veroordeel, maar talle ander het gesê hulle eie kinders het al vreeslike goed aangevang “toe hulle net vir twee sekondes weggekyk het”. Ander maan ook om “nie te oordeel totdat mens die hele storie weet nie”. Child climbs out of apartment balcony window 4 floors up and runs along dangerous ledge in Tenerife! OMG! This toddler managed to climb out of this building window whilst the parents were taking a shower.The incident took place on Saturday at a building in Playa Paraiso, Tenerife. The video was taken by the daughter of a tourist staying at an apartment close to this one. His Daughter took the video whilst he was running over to the building to try and do something and notify security He doesnt want any publicity so we won´t share his name. Report and update provided by journalist Pia Guevara Manosalva Posted by I Love Tenerife on Monday, January 6, 2020